laion/Wikipedia-Exotic huggingface dataset:
ספריית וידאו

ספריית וידאו הוא עסק המאפשר לצרכן לשאול סרטי קולנוע או סדרות טלוויזיה מגוונות מתוך ארכיון גדול. תחילה השאילו הספריות קלטות וידאו כדוגמת VCR ו-VHS, ובהמשך בתקליטורי DVD או Blu-ray. ההשאלה התבצעה למשך זמן קצוב המוגדר מראש, ובתמורה לתשלום כדי שהלקוח יוכל לצפות בסרטים על גבי מסך הטלוויזיה, צג המחשב או המקרן הביתי שברשותו. תהליך זה כונה "השכרה", ופעל בדומה לתהליך של השאלת ספרים מספרייה. בדרך כלל, עסק להשכרת סרטים פעל ישירות מול לקוחות תחת תנאים שעל הלקוח להסכים להם בטרם ההשכרה. ההסכם בין העסק לבין הלקוח יכול להיות בכתב או בעל פה. בדרך כלל ספריות הווידאו היו בנויות כחנות. הסרטים בספריות הווידאו היו מוצגים על מדפים, והסרטים היו מסודרים לפי סוגות, כאשר כל סוגה נמצאת במסדרון או במדף שונה. כמו כן, על מנת למנוע גנבות של סרטים, לרוב התקליטורים עצמם אינם מאוחסנים בתוך העטיפה, והלקוחות מקבלים אותם רק כאשר הם ניגשים לדלפק לשכור את הסרטים. מבנה נוסף של ספריות וידאו היה במכשירים אוטומטיים שנקראו וידאו-מט, אשר פעלו בצורה דומה למכונת ממכר. משך ההשכרה יהיה בדרך כלל בין מספר שעות למספר ימים, הזמן הדרוש לרוב הלקוחות בשביל לצפות בסרט. לעיתים קרובות יש תיבה מיוחדת מחוץ לחנות שבה אפשר להחזיר את הסרטים כשספריית הווידאו סגורה. אם הלקוח מחזיר את הסרט באיחור, לרוב יחויב בקנס. בתחום ספריות הווידאו פעלו מספר מותגים שהפעילו רשתות של ספריות בפריסה נרחבת. בישראל החלו לפעול ספריות וידאו בתחילת שנות ה-80 והוקמו רשתות כמו "אימפריה של קולנוע" ו"ענק הווידאו" וברחבי העולם רשת בלוקבסטר. החל מאמצע העשור הראשון של המאה ה-21, ירד בחדות הביקוש להשכרת סרטי וידאו, בשל האפשרויות לראות סרטים באינטרנט וב-VOD, ומספר ספריות הווידאו ורשתות המסחר בהן ירד בהתאם. נכון לשנת 2023 נותרו רק 2 רשתות מסחר, אחת בשם "CCC"‏ (Culture Convenience Club) הפועלת ברחבי יפן וטאיוואן והשנייה בשם "Network Bideo" הפועלת ברחבי אוסטרליה וניו זילנד. ישנן גם 3 רשתות שלמרות שכבר נסגרו עדיין מפעילות סניפים בודדים אחרונים שעוד מתפקדים; הראשונה היא בלוקבסטר (בעלת סניף אחד אחרון הממוקם בבנד, אורגון, ארצות הברית), השנייה היא רשת קנדית בשם "Jumbo Video" (בעלת 2 סניפים אחרונים; אחד ממוקם בבלוויל, אונטריו, קנדה; והשני ממוקם בלונדון, אנגליה, הממלכה המאוחדת), והשלישית היא רשת קנדית נוספת שנקראת "Videoflicks" (בעלת 2 סניפים אחרונים, שניהם ממוקמים ברחבי אונטריו, קנדה; האחת ממוקמת בטורונטו והשנייה ממוקמת באוטווה). ספרייה האוזן השלישית ספריית מוזיקה דף החברה, באתר checkid.co.il. "ענק הוידאו" פותחת סניף חדש ברעננה, באתר News1 מחלקה ראשונה ערך זה הוא קצרמר בנושא קולנוע. אתם מוזמנים לתרום לוויקיפדיה ולהרחיב אותו.
רעידת האדמה בווירג'יניה (2011)

רעידת האדמה בווירג'יניה שבארצות הברית אירעה ב-23 באוגוסט 2011 בשעה 13:51 שעון החוף המזרחי, ברמה של 5.8 בסולם ריכטר. מוקד הרעש היה 60 קילומטר צפונית מערבית לריצ'מונד, 8 קילומטר מהעיירה מינרל, על פי הסקר הגאולוגי של ארצות הברית. הרעש הורגש לאורך כל החוף המזרחי של ארצות הברית ואף בקנדה. לא דווח על נפגעים. רעידת האדמה אירעה בהעתק ספוטסילבניה, קו העתק עתיק היושב באמצע הלוח הצפון-אמריקאי. שני זעזועים בדרגת 2.8 בסולם ריכטר ו-2.2 בסולם ריכטר, התרחשו שעות ספורות לאחר הרעש העיקרי, שאירע באזור שאינו נוטה לפעילות סייסמית רבה. רעש האדמה מתואר כרעידת האדמה החזקה ביותר בארצות הברית שממזרח להרי הרוקי (יחד עם רעידת האדמה בגבול ניו יורק-אונטריו ב-1944) מאז רעידת האדמה ב-1897 שמרכזה היה במחוז ג'יילס והגיעה לרמה 5.9 בסולם ריכטר. כמו כן, הייתה זו רעידת האדמה הראשונה בתולדות וושינגטון די. סי., הרעש הביא לנזקים בשווי של 100 מיליון דולר בשל פגיעה במבנים, ובהם אנדרטת וושינגטון והקתדרלה הלאומית של וושינגטון. כתוצאה מהרעש, הורגשו רעידות באטלנטה, ג'ורג'יה, צפון קוויבק, מערב אילינוי וממזרח לפרדריקטון וניו ברנזוויק. בוושינגטון הבירה פונו בניין הקפיטול ובניין ה-FBI והפנטגון, לצד מבנים בפילדלפיה וניו יורק. כמה טיסות הושבתו בכמה נמלי תעופה: נמל התעופה הבינלאומי ג'ון פ. קנדי, נמל התעופה נוארק, נמל התעופה רונלד רייגן וושינגטון נשיונל, נמל התעופה דאלאס ונמל התעופה הבינלאומי פילדלפיה. כעבור זמן הושבו נמלי התעופה לפעילות מלאה. פינוי הפנטגון נעשה בעקבות פיצוץ צינור מים שהביא להצפת שני מסדרונות. רעידת האדמה גרמה לנזק במגדל המרכזי של הקתדרלה הלאומית של וושינגטון. בנמל התעופה דאלאס, כמה מאריחי התקרה נפלו על הקרקע ובשל כך הופסקו הטיסות. פעילות הרכבת התחתית של וושינגטון הופסקה לאחר שבתחנת לורינג נגרם נזק קל בשל קריסת התקרה בכמה מקומות. כל הרכבות עברו לנסוע במהירויות מופחתות. נוסף לכך, שני כורים גרעיניים בתחנת הכוח הגרעינית צפון אנה כובו אוטומטית, בשל חשש אפשרי להיווצרות סדקים במבני הכורים. כמו כן, רשת התקשורת האלחוטית והסלולרית שותקה זמנית. רעידת האדמה הורגשה גם במזרח קנדה, בעיקר בדרום אונטריו, כמו גם בחלקי החוף של קוויבק. כמה בניינים בטורונטו פונו כאמצעי זהירות אך לא דווח על תאונות או נזקים משמעותיים בקנדה. אנדרטת וושינגטון מצופה פיגומים בעת תיקון הנזק שנגרם עקב רעידת האדמה נזק לבניין שגרירות אקוודור שבוושינגטון נזק לבניין מחלקת האוצר של ארצות הברית סדקים בקירות בית ארלינגטון מדיה וקבצים בנושא רעידת האדמה בווירג'יניה בוויקישיתוף רעידת אדמה בעוצמה 5.9 בחוף המזרחי בארצות הברית - הפנטגון ובניין הקפיטול פונו רעידת אדמה במזרח ארצות הברית: הפנטגון פונה ומספר נפגעו אביאל מגנזי, רעש אדמה מפתיע: "גם לאמריקנים אין הסבר", באתר ynet, 24 באוגוסט 2011 אהרן ברנע, ‏צפו: הבית הלבן רועד ברעש האדמה בארה"ב, באתר ‏מאקו‏, 23 באוגוסט 2011 יצחק בן חורין ודניאל רוזנבאום, רעש אדמה בארה"ב: טיסות הושעו, רכבות הושבתו, באתר ynet, 23 באוגוסט 2011
ארמדה

ארמדה הוא כינוי בספרדית ופורטוגזית המתייחס לצי מלחמתי. האם התכוונתם ל... הארמדה הספרדית – כינויו של צי ספינות מלחמה ספרדי רובוטריקים ארמדה – סדרת בת של הרובוטריקים
תריזינוזאורוס

תריזינוזאורוס (שם מדעי: Therizinosaurus) הוא סוג דינוזאור גדול שחי בתקופת הקרטיקון במונגוליה שלפני 70 מיליון שנה הידוע בעיקר בזכות טפריו הארוכים. ככל הנראה היה אוכל צמחים אם כי מספר מחקרים סוברים שהיה אוכל-כול, ובכל זאת מבנה גופו לא התאים לציד טרף. דינוזאור זה התגלה על ידי משלחת סובייטית-מונגולית ב-1948 בתצורות נמגט (אנ') שבמדבר גובי שבמונגוליה. הסוג תואר ב-1954 בידי החוקר הסובייטי יבגני מליב (אנ'). פירוש שמו הוא "לטאת חרמש", מכיוון שהוא היה בעל טפרים מעוקלים באורך כ-70 ס"מ. הפלאונטולוגים משערים שהשתמש בהם למציאת מזון על ידי גריפת וקטיפת עלים מהעצים או חפירה בקרקע בחיפוש אחר שורשים, פטריות או חרקים. יש פלאונטולוגים שסוברים כי הטפרים שימשו גם להתגוננות מפני טורפים שכן הם היו חדים וארוכים, ויכלו לשמש כנשק קטלני. בסוג זה נכלל מין יחיד - Therizinosaurus cheloniformis. התריזינוזאורוס היה גדול למדי: אורכו נע בין 10 ל-12 מטרים (ראש עד זנב) ומשקלו בין 3 ל-6 טונות. המדענים חלוקים האם היה בעל עור קשקשי בדומה לזוחלים או מכוסה בנוצות בדומה לעופות ולמספר תרופודים אחרים. התריזינוזאורוס נראה במספר סרטים וסדרות טלוויזיה, לרוב בצורה לא מדויקת מדעית: הוא מופיע בסרט "Speckles The Tarbosaurus" בתור אויב של הטרבוזאורוס אשר נופל טרף לטירנוזאורוס "חד-עין". כמו כן הוא נראה בסרט ההמשך "Tarbosaurus: The Mightiest Ever", בתור אויב של הטרבוזאורוס שטורף פרט צעיר ופוצע את אביו קשה. בסרט עולם היורה: עולם חדש מופיע תריזינוזאורוס חצי-עיוור התוקף מתקרבים אליו, הורג אייל תועה וכמעט הורג את קלייר. בהמשך התריזינוזאורוס מתגונן מהגיגאנוטוזאורוס ולצד הטירנוזאורוס מצליח להרוג אותו בשיפוד צווארו עם טפריו. בעולם היורה התריזינוזאורוס לא מופיע על המסך אך מהווה בסיס לדינוזאור ההיברידי "אינדומינוס רקס". בפרק הראשון בסדרה נרדף בידי דינוזאורים מחפש נייג'ל מארוון את התריזינוזאורוס שמופיע על אגם בסוף הפרק, נלחם בטרבוזאורוס ולבסוף נייג'ל נוגע בפרט אחד. בסדרה כוכב פרהיסטורי מופיעים תריזינוזאורוסים שותים מים בבור מים מדברי בפרק השני. בפרק החמישי נראים צעירי תריזינוזאורוס מלקטים חלת דבש מהעצים. הוא נראה גם בתוכנית "Prehistoric Monsters Revealed". הוא נראה בסדרה מלך הדינוזאורים ובסדרת הילדים דינו דן ורכבת הדינוזאורים. הוא מופיע במגוון משחקי מחשב כמו: עולם היורה: המשחק, פארק היורה 3: בניית פארק, ARK: Survival Evolved, "Dino Crisis" ,"The Isle" ו-"Dinosaur Simulator". הוא מוזכר גם ב-Jurassic World Evolution כיצור ממנו נוצר ה"אינדומינוס רקס". מדיה וקבצים בנושא תריזינוזאורוס בוויקישיתוף תריזינוזאורוס, באתר אנציקלופדיה בריטניקה (באנגלית) תריזינוזאורוס, באתר האנציקלופדיה של החיים (באנגלית) תריזינוזאורוס, באתר GBIF (באנגלית) Therizinosaurus במדריך הדינוזאורים The Dino Directory של המוזיאון להיסטוריה של הטבע (לונדון) תריזינוזאורוס בוויקיית הדינוזאורים
בארי (כדורגל)

אסוציאציונה ספורטיבה בארי (באיטלקית: Associazione Sportiva Bari, ובקיצור בארי) היא קבוצת כדורגל איטלקית מהעיר בארי. הקבוצה משחקת בדרך כלל בחולצה בצבעים אדום ולבן ובמכנסיים אדומים או לבנים. הכינוי של המועדון הוא 'התרנגולים' וזאת בשל העובדה כי סמל המועדון הוא תרנגול. הקבוצה נוסדה ב-1908. ב-2004 ירדה בארי לסריה ג', אולם נשארה בסריה ב' כיוון שקומו ונאפולי התפרקו. בשנת 2009 שבה בארי לסרייה א' אחרי 8 שנים של היעדרות אך כעבור שנתיים נשרה חזרה לסרייה ב'. בעונת 2005/2006 ובעונת 2010/2011 הקבוצה הגיעה לשלב שמינית גמר הגביע האיטלקי. ב-10 במרץ 2014 הכריזה הנהלת המועדון על פשיטת רגל, וזאת לאחר שהמועדון נכנס לחובות עתק בסך 30 מיליון אירו. ב-20 במאי 2014 נרכשה בארי בסכום זעום של 2 מיליון אירו, רגע לפני שהמועדון נאלץ להתחיל מחדש בסרייה די, והקבוצה המשיכה לשחק בסריה ב', אך ב-16 ביולי 2018 המועדון שוב כשל מלהציג את הערבויות הכלכליות הנדרשות על מנת להבטיח את השתתפותו בליגה, ופשיטת רגל נוספת הוכרזה על המועדון, הפעם הוצאה לחלוטין מהליגה. המועדון הגיש ערעור לבית הדין של הוועד האולימפי האיטלקי, אך הוא נדחה. באותו הקיץ זכויות השימוש בשם של בארי ובאצטדיון הסן ניקולה נרכשו על ידי במאי הסרטים האיטלקי, ובעליה של קבוצת נאפולי (כדורגל), אורליו דה לאורנטיס, שהוביל את המועדון מהתחלה בסריה די בעונת 2018/2019. לאחר עונה אחת שבה הקבוצה לשחק בליגה פרו. מדיה וקבצים בנושא בארי בוויקישיתוף אתר האינטרנט הרשמי של בארי (באיטלקית) בארי, ברשת החברתית פייסבוק בארי, ברשת החברתית אקס (טוויטר) בארי, ברשת החברתית אינסטגרם בארי, ברשת החברתית טיקטוק בארי, סרטונים בערוץ היוטיוב פרופיל, באתר Transfermarkt פרופיל, באתר FootballDatabase.eu ערך זה הוא קצרמר בנושא כדורגל איטלקי ובנושא מועדוני כדורגל. אתם מוזמנים לתרום לוויקיפדיה ולהרחיב אותו.
בין השמשות (פירושונים)

האם התכוונתם ל... בין השמשות (dusk) - פרק הזמן שבין סוף היום לתחילת הלילה, דמדומים. בין השמשות (יהדות) – מושג הלכתי. עשרה דברים שנבראו בערב שבת בין השמשות. בין השמשות (ספר מאת הרב טוקצינסקי) – חיבור הלכתי, ראו ספריו של יחיאל מיכל טוקצינסקי. בין השמשות (סרט) – סרט קולנוע ישראלי. בין השמשות (להקה) – להקה ישראלית. בין השמשות (תוכנית טלוויזיה) – תוכנית טלוויזיה בהגשת דב אלבוים. בין השמשות (ספר מאת הילה ארוון) – ספר מאת הילה ארוון.
מתקפת אגם נארוץ'

מתקפת אגם נארוץ' נערכה בחזית המזרחית במלחמת העולם הראשונה בין צבאות האימפריה הרוסית והאימפריה הגרמנית. המתקפה הסתיימה בתבוסת הצבא הרוסי. בשנת 1916 כשקרב ורדן היה בעיצומו פנה מפקד הצבא הצרפתי גנרל ז'וזף ז'ופר לצאר ניקולאי השני שהיה המפקד העליון של הצבא הרוסי וביקש ממנו להתחיל במתקפות כדי להוריד את הלחץ הגרמני בוורדן. הצאר בחר להתחיל במתקפה באזור אגם נארוץ' כי שם עמדו 350,000 חיילים רוסים עם עדיפות מוחלטת בארטילריה מול 75,000 גרמנים. הכוח העיקרי של הרוסים היה מרוכז בארמייה ה-2 שהמטה שלה היה בבודסלב. אגם נארוץ' נמצא בצפון-מערב בלארוס והוא הגדול ביותר במדינה זו. עד 1939 הוא היה האגם הגדול ביותר בפולין. המתקפה הייתה דומה למתקפות הכושלות בחזית המערבית. הרוסים התחילו בהפגזה ארטילריה כבדה שנמשכה יומיים ולאחר מכן הסתערו 350,000 החיילים הרוסים בקבוצות גדולות שהיו מטרה מצוינת למכונות היריה של הגרמנים. הם הצליחו להתקדם קילומטרים ספורים עד שנאלצו לסגת לקו הקודם בהתקפת נגד של הגרמנים. ב-30 במרץ המתקפה הסתיימה עם ההוראות לעצור אותה שהתקבלו מהגנרל הרוסי אלכסיי אברט. לפי הפקודות של אברט, המתקפה נעצרה כי לא הביאה לתוצאות מכריעות וכי תחילת מזג האוויר החם וירידות גשמים בשפע גרמו לרוב האזור להפוך לביצות. מתקפה רוסית נוספת ב-21 במרץ 1916 ליד ריגה הסתיימה באותן תוצאות. מתקפות כושלות אלה למרות עדיפות ברורה בכוח אדם וארטילריה, לא עזרו להוריד את הלחץ מהצרפתים. רק למתקפת ברוסילוב המוצלחת ביוני 1916 הייתה השפעה על קרב ורדן. מדיה וקבצים בנושא מתקפת אגם נארוץ' בוויקישיתוף מתקפת אגם נארוץ' Podorozhniy, 1938, עמ' 149.
125

שנת 125 היא השנה ה-25 במאה ה-2. זוהי שנה רגילה, שאורכה 365 ימים. באותה תקופה הלוח הגרגוריאני עוד לא היה קיים, ולכן שנה זו קיימת בלוח היוליאני בלבד. ספירת הנוצרים, המקובלת כיום, החלה בשנת 525, ולכן המספר הסודר של שנת 125 ניתן לה בדיעבד. כל התאריכים שלהלן הם לפי הלוח היוליאני. 125 - טלספורוס יורש את סיקסטוס הראשון על כס האפיפיור. סיקסטוס הראשון, האפיפיור השביעי. להלן לוח שנה יוליאני. הלוח העברי לפני שנת ד'קי"ט (359), נקבע על פי הראייה, ומכיוון שלא הייתה אז שיטה קבועה - לא מוצג כאן לוח עברי. ילידי 125‎ נפטרים ב-125‎ מדיה וקבצים בנושא 125 בוויקישיתוף
סמיר אל-יוסף

סמיר אל-יוסף (בערבית: سمير اليوسف; נולד ב-1965) הוא סופר, פובליציסט ומבקר ספרות פלסטיני המתגורר בלונדון. נולד במחנה הפליטים רשידיה, הסמוך לצור שבדרום לבנון, שם גדל עד שבגיל עשר עבר עם משפחתו לצידון. אביו הגיע ממשפחה סונית בעוד שאמו היא נצר לאחת המשפחות השיעיות היחידות בארץ ישראל. בשנת 1989 היגר לקפריסין, ומשנת 1990 מתגורר בלונדון, שם למד פילוסופיה וקיבל תואר שני מאוניברסיטת לונדון. בשנת 2000 התאזרח בבריטניה. אל-יוסף פרסם בשנת 2004 קובץ הסיפורים ביחד עם הסופר הישראלי אתגר קרת, בשם Gaza Blues ("בלוז עזה"), אשר זכה להצלחה ותורגם לכמה שפות. בשנת 2007 פרסם את הרומן הראשון שלו באנגלית, אשר נקרא "אשליית השיבה". בשנת 2008 יצא הספר בעברית בתרגומו של ניב סבריאגו בהוצאת ידיעות ספרים. אל-יוסף מפרסם מאמרי דעה בעיתונים ברחבי העולם כגון הגרדיאן, אלחיאת, הרבעון היהודי והוושינגטון פוסט. בשנת 2005 זכה בפרס קורט טוכולסקי מאת ארגון הסופרים הבינלאומי על קידום השלום וחופש הדיבור במזרח התיכון.
תוכנית אקספלורר

תוכנית אקספלורר (באנגלית: Explorer program) היא תוכנית אמריקאית לחקר החלל שמספקת מידע מדעי רב ביותר על היקום בו אנו חיים. יותר מ־90 משימות אקספלורר שוגרו מ־1958 עד ל־2011, והתוכנית עדיין פעילה כיום. החל מאקספלורר 6 התוכנית עברה לידיה של סוכנות החלל האמריקאית – נאס"א – שהסתייעה רבות בארגונים פרטיים ובארגונים של מדינות אחרות בפיתוח משימות. כיום שתי התת־תוכניות המרכזיות של תוכנית אקספלורר הם SMEX (משימות עד 120 מיליון דולר) ו־MIDEX (משימות עד 180 מיליון דולר). המשגרים שהיו ועדיין בשימוש במהלך התוכנית הם יופיטר C/ג'ונו 1, ג'ונו 2, דגמים שונים של טילי תור, דגמים שונים של טילי דלתא וטילי פגאסוס. תוכנית אקספלורר הייתה התוכנית המוצלחת הראשונה של ארצות הברית לשיגור לוויין למסלול סביב כדור הארץ. התוכנית החלה כהצעה של צבא ארצות הברית לשיגור לוויין למסלול סביב כדור הארץ במהלך השנה הגיאופיזית הבינלאומית, אך התוכנית נדחתה לטובת תוכנית של צי ארצות הברית, תוכנית וונגארד. התוכנית הועלתה מחדש לאחר שיגור הלוויין ספוטניק 1 על ידי ברית המועצות ב־4 באוקטובר 1957 (ראו: משבר הספוטניק). אקספלורר 1 שוגר ב־31 בינואר 1958. מלבד היותו של אקספלורר 1 הלוויין הראשון של ארצות הברית, הלוויין ידוע בגילויים של חגורות ואן אלן. התוכנית הועברה לאחריות נאס"א, שהמשיכה לשגר לוויינים תחת השם אקספלורר בשיגור לוויינים קטנים שתפקידם המרכזי הוא מחקר מדעי. במהלך השנים שיגרה נאס"א עשרות לוויינים בעלי משימות מחקר מדעיות מגוונות ביותר. לווייני אקספלורר גילו דברים חשובים ביותר: את המגנטוספירה של כדור הארץ ואת שדה הכבידה שלו, את רוח השמש, מאפיינים של מיקרו־מטאוריטים הבאים לכדור הארץ, מידע על קרינה על־סגולה, קרינה קוסמית וקרינת X שבאו ממערכת השמש ומהיקום כולו, פיזיקה של היונוספירה ועוד. טלסקופים שונים ששוגרו כחלק מהתוכנית גילו גם הם גילויים מיוחדים, כולל את גילויו של האסטרואיד הטרויאני הראשון של כדור הארץ. משרדי תוכנית אקספלורר הממוקמים במרכז טיסות החלל גודרד שבגרינבלט, מרילנד, מנהלים את התוכנית. משימות התוכנית מאופיינות במחירים מתונים ובזמן תכנון, בנייה והוצאה לפועל קצרים יחסית. תוכנית אקספלורר כללה וכוללת תתי־תוכניות כגון MIDEX, SMEX, UNEX ואחרים. תוכנית החלל האמריקאית מדיה וקבצים בנושא תוכנית אקספלורר בוויקישיתוף הניו יורק טיימס, מדענים עצמאים יצרו קשר עם חללית נטושה, באתר הארץ, 15 ביוני 2014 http://explorers.gsfc.nasa.gov/missions.html
136

שנת 136 היא השנה ה-36 במאה ה-2. זוהי שנה מעוברת, שאורכה 366 ימים. באותה תקופה הלוח הגרגוריאני עוד לא היה קיים, ולכן שנה זו קיימת בלוח היוליאני בלבד. ספירת הנוצרים, המקובלת כיום, החלה בשנת 525, ולכן המספר הסודר של שנת 136 ניתן לה בדיעבד. כל התאריכים שלהלן הם לפי הלוח היוליאני. 136 - היגינוס יורש את טלספורוס על כס האפיפיור. 136 - סיומו של מרד בר כוכבא, הקמתה של איליה קפיטולינה על חורבותיה של ירושלים. רבי עקיבא - מגדולי התנאים ומגדולי חכמי ישראל בכל הדורות. הוצא להורג במהלך גזירות השמד שמעון בן כוסבא - (בר כוכבא) מנהיג המרד היהודי כנגד הרומאים. נהרג במהלך הקרבות להלן לוח שנה יוליאני. הלוח העברי לפני שנת ד'קי"ט (359), נקבע על פי הראייה, ומכיוון שלא הייתה אז שיטה קבועה - לא מוצג כאן לוח עברי. ילידי 136‎ נפטרים ב-136‎ מדיה וקבצים בנושא 136 בוויקישיתוף
140

שנת 140 היא השנה ה-40 במאה ה-2. זוהי שנה מעוברת, שאורכה 366 ימים. באותה תקופה הלוח הגרגוריאני עוד לא היה קיים, ולכן שנה זו קיימת בלוח היוליאני בלבד. ספירת הנוצרים, המקובלת כיום, החלה בשנת 525, ולכן המספר הסודר של שנת 140 ניתן לה בדיעבד. כל התאריכים שלהלן הם לפי הלוח היוליאני. פיוס הראשון יורש את היגינוס על כס האפיפיור היגינוס, האפיפיור התשיעי. להלן לוח שנה יוליאני. הלוח העברי לפני שנת ד'קי"ט (359), נקבע על פי הראייה, ומכיוון שלא הייתה אז שיטה קבועה - לא מוצג כאן לוח עברי. ילידי 140‎ נפטרים ב-140‎ מדיה וקבצים בנושא 140 בוויקישיתוף
155

שנת 155 היא השנה ה-55 במאה ה-2. זוהי שנה רגילה, שאורכה 365 ימים. באותה תקופה הלוח הגרגוריאני עוד לא היה קיים, ולכן שנה זו קיימת בלוח היוליאני בלבד. ספירת הנוצרים, המקובלת כיום, החלה בשנת 525, ולכן המספר הסודר של שנת 155 ניתן לה בדיעבד. כל התאריכים שלהלן הם לפי הלוח היוליאני. 155 - ככל הנראה אניקטוס יורש את פיוס הראשון על כס האפיפיור. פוליקרפוס, מאבות הכנסייה הנוצרית הוצא להורג (נולד ב-69). להלן לוח שנה יוליאני. הלוח העברי לפני שנת ד'קי"ט (359), נקבע על פי הראייה, ומכיוון שלא הייתה אז שיטה קבועה - לא מוצג כאן לוח עברי. ילידי 155‎ נפטרים ב-155‎ מדיה וקבצים בנושא 155 בוויקישיתוף
הבחירות לנשיאות הרשות הפלסטינית 2005

ב-9 בינואר 2005 נערכו בחירות ברשות הפלסטינית שבהן נבחר מחמוד עבאס (אבו מאזן) לתפקיד יושב ראש הרשות הפלסטינית. עבאס, יו"ר אש"ף ונציג הפת"ח, זכה ב-62% מקולות המצביעים והוא החליף את יאסר ערפאת אשר כיהן בתפקיד מאז הבחירות הכלליות ברשות הפלסטינית ב-1996 ועד למותו ב-11 בנובמבר 2004. למקום השני הגיע מוסטפא ברגותי עם כ-20% מקולות המצביעים. חמישה מתמודדים נוספים זכו בקולות מועטים באופן יחסי. הבחירות הוחרמו על ידי החמאס והג'יהאד האיסלאמי. באופן רשמי הסתיימה כהונתו של אבו מאזן בינואר 2009 על פי החמאס או בינואר 2010 על פי אש"ף, אך למעשה בשל הסכסוך בין החמאס לפת"ח לא נערכו בחירות והוא המשיך בכהונתו באופן לא דמוקרטי ובלא מנדט אמיתי מבוחריו. בשלבים מוקדמים של המרוץ הודיע גם חבר המועצה המחוקקת הפלסטינית ומפקד התנזים לשעבר, מרואן ברגותי, שישב בכלא הישראלי בשל פעילות טרור רצחנית נגד ישראלים, על התמודדותו לתפקיד. בסקרים שנערכו זכה ברגותי לתמיכה ניכרת, אך ב-12 בדצמבר בעקבות שיחות עם אנשי הפת"ח שחששו מפגיעה בסיכוייו של עבאס, הודיע ברגותי על פרישתו מהמרוץ. רשימת המועמדים הסופית כללה שבעה מועמדים, כאשר שני המועמדים המובילים היו מחמוד עבאס, נציג הפת"ח, וד"ר מוסטפא ברגותי שרץ באופן עצמאי ונתמך על ידי החזית העממית לשחרור פלסטין. כמו כן עבד א-סתאר קאסם הודיע על השתתפותו בבחירות אך בסופו של דבר לא התמודד. ברחבי הרשות הוצבו כ-2,900 קלפיות. במזרח ירושלים התנהלה ההצבעה בשישה סניפי הדואר בהם היו זכאים להצביע כ-6,000 איש שנרשמו בפנקס הבוחרים. על הבחירות פיקחו כ-800 משקיפים מהעולם בראשות נשיא ארצות הברית לשעבר, ג'ימי קרטר. קודם יום הבחירות הודיע צה"ל על שורה של הקלות שיאפשרו את ניהול הבחירות באופן תקין. הקלפיות נפתחו בשבע בבוקר ונסגרו בתשע בערב, שעתיים לאחר מועד הסגירה המתוכנן. דובר ועדת הבחירות המרכזית טען כי הסיבה להארכה היא "הסחבת שנוקטת מדינת ישראל במימוש זכות ההצבעה במזרח ירושלים". הפלסטינים האשימו את מדינת ישראל בהפרעות נוספות למהלך הבחירות, ובין היתר התלוננו על ירי לעבר קלפי בח'אן יונס. במהלך יום הבחירות קיבלה ועדת הבחירות המרכזית החלטה שנויה במחלוקת המאפשרת הצבעה באמצעות תעודת זהות בלבד, וזאת לאחר שכשליש מבין הזכאים להשתתף בבחירות לא נרשמו לפנקס הבוחרים. תנועות החמאס והג'יהאד האיסלאמי הודיעו כי למרות החרם שהטילו על הבחירות, הן תשתפנה פעולה עם המנצח. על פי התוצאות שהוכרזו על ידי ועדת הבחירות המרכזית ב-12 בינואר 2005 זכה מחמוד עבאס ב-62% מקולות המצביעים. 70% מאלו הרשומים בפנקס הבוחרים השתתפו בבחירות. למעלה מ-30% מהזכאים להשתתף בבחירות לא נרשמו אליהן. אבי יששכרוף, חמאס: לא נכיר בכהונת עבאס החל מינואר 2009, באתר הארץ, 29 ביוני 2008 עלי ואקד, סקר ברשות: קרב צמוד בין ברגותי לאבו מאזן, באתר ynet, 6 בדצמבר 2004 ברגותי פרש מהמירוץ לראשות הרשות, באתר nana10‏ עלי ועקד, למה אבו מאזן, למה מוסטפא ברגותי, באתר ynet, 9 בינואר 2005 עלי ועקד, הבחירות לנשיאות הרשות - הכר את המועמדים, באתר ynet, 9 בינואר 2005 אפרת וייס, הבחירות ברשות: צה"ל הפסיק לפעול בערים, באתר ynet, 9 בינואר 2005 עלי ועקד ורועי נחמיאס, החמאס והג'יהאד: נשתף פעולה עם המנצח, באתר ynet, 9 בינואר 2005
תוכנית ואנגארד

תוכנית ואנגארד (באנגלית: Project Vanguard) הייתה תוכנית שנוהלה על ידי מעבדת המחקר של צי ארצות הברית (NRL) שתוכננה לשגר את הלוויין המלאכותי הראשון של ארצות הברית למסלול סביב כדור הארץ, על גבי משגר ואנגארד שישוגר מנמל החלל קייפ קנוורל. כתגובה לשיגור המפתיע של הלוויין ספוטניק 1 על ידי ברית המועצות ב-4 באוקטובר 1957, ארצות הברית חידשה את תוכנית אקספלורר שהוצעה קודם לכן על ידי הסוכנות הצבאית לטילים בליסטיים (ABMA). עם זאת, ה-CIA ידע שהרוסים מקדמים את תוכנית ספוטניק מצילומים של מטוסי ריגול. יחד עם JPL,‏ ABMA פיתחה את אקספלורר 1 תוך 81 יום ושיגרה אותו ב-31 בינואר 1958. עם זאת, לפני שהסתיימה בנייתו של אקספלורר 1, שיגרו כבר הרוסים את ספוטניק 2 עם הכלבה לייקה בתוכה ב-3 בנובמבר 1957. בינתיים, הכישלון של הוואנגארד TV3 ששודר בטלוויזיה ב-6 בדצמבר 1957 הוריד את מורל האמריקאים והציב את ארצות הברית במצב שבו לרוסים יש יכולות בליסטיות טובות הרבה יותר מהם. ב-17 במרץ 1958 הפך הוואנגארד 1 להיות הלוויין השני המוצלח של ארצות הברית שסבב את כדור הארץ. היה זה הלוויין הראשון שהופעל על ידי אנרגיה סולארית. הוואנגארד 1 שהיה בקוטר של 152 מ"מ ושקל רק 1.4 ק"ג כונה על ידי נשיא ברית המועצות ניקיטה חרושצ'וב "לוויין האשכולית". ואנגארד 1 הוא הלוויין הוותיק ביותר שמרחף בחלל, מעל 56 שנים, לאחר שספוטניק 1, ספוטניק 2 ואקספלורר 1 נשרפו באטמוספירה. השיגור הראשון המוצלח בתוכנית ואנגארד היה שיגור הוואנגארד TV0 לתת-מסלול ב-8 בדצמבר 1956. ב-1 במאי 1957 בוצע שיגור מוצלח של המשגר הדו-שלבי TV1. ה-TV2 שוגר גם הוא בהצלחה לתת-מסלול ב-23 באוקטובר 1957. כל השיגורים בוצעו בעזרת משגר מדגם ואנגארד. מתוך 11 שיגורים בתוכנית, רק 3 לוויינים הגיעו למסלול: ואנגארד TV3 – שוגר ב-6 בדצמבר 1957, נכשל להביא למסלול לוויין במשקל 1.36 ק"ג; ואנגארד TV3 (גיבוי) – שוגר ב-5 בפברואר 1958, נכשל להביא למסלול לוויין במשקל 1.36 ק"ג; ואנגארד 1 – שוגר ב-17 במרץ 1958, הביא למסלול לוויין במשקל 1.47 ק"ג; ואנגארד TV5 – שוגר ב-28 באפריל 1958, נכשל להביא למסלול לוויין במשקל 9.98 ק"ג; ואנגארד SLV1 – שוגר ב-27 במאי 1958, נכשל להביא למסלול לוויין במשקל 9.98 ק"ג; ואנגארד SLV2 – שוגר ב-26 ביוני 1958, נכשל להביא למסלול לוויין במשקל 9.98 ק"ג; ואנגארד SLV3 – שוגר ב-26 בספטמבר 1958, נכשל להביא למסלול לוויין במשקל 9.98 ק"ג; ואנגארד 2 – שוגר ב-17 בפברואר 1959, הביא למסלול לוויין במשקל 10.8 ק"ג; ואנגארד SLV5 – שוגר ב-13 באפריל 1959, נכשל להביא למסלול לוויין במשקל 10.3 ק"ג; ואנגארד SLV6 – שוגר ב-22 ביוני 1959, נכשל להביא למסלול לוויין במשקל 10.3 ק"ג; ואנגארד 3 – שוגר ב-18 בספטמבר 1959, הביא למסלול לוויין במשקל 22.7 ק"ג. תוכנית אקספלורר תוכנית ספוטניק משבר הספוטניק מדיה וקבצים בנושא תוכנית ואנגארד בוויקישיתוף http://ntrs.nasa.gov/archive/nasa/casi.ntrs.nasa.gov/19740072500_1974072500.pdf PBS.org - NOVA:Sputnik Declassified
175

שנת 175 היא השנה ה-75 במאה ה-2. זוהי שנה רגילה, שאורכה 365 ימים. באותה תקופה הלוח הגרגוריאני עוד לא היה קיים, ולכן שנה זו קיימת בלוח היוליאני בלבד. ספירת הנוצרים, המקובלת כיום, החלה בשנת 525, ולכן המספר הסודר של שנת 175 ניתן לה בדיעבד. כל התאריכים שלהלן הם לפי הלוח היוליאני. 175 - אלאוטריוס יורש את סוטריוס על כס האפיפיור (תאריך משוער) להלן לוח שנה יוליאני. הלוח העברי לפני שנת ד'קי"ט (359), נקבע על פי הראייה, ומכיוון שלא הייתה אז שיטה קבועה - לא מוצג כאן לוח עברי. ילידי 175‎ נפטרים ב-175‎ מדיה וקבצים בנושא 175 בוויקישיתוף
מה שמותר ליופיטר אסור לשור

מה שמותר ליופיטר אסור לשור (בלטינית: Quod licet Iovi, non licet bovi) הוא תרגום עברי של פתגם לטיני, האומר כי יש סטנדרט כפול באשר לחוקים ומעשים: מה שמותר לאדם או קבוצה אחת, בדרך כלל החזקה, אסור לאחרים. פעמים רבות מתייחס הפתגם למוסר של מנצחים, כשהצד המנצח דורש מהמנוצח דברים שאיננו דורש מעצמו. הפתגם מתייחס לסיפור מהמיתולוגיה הרומית שבו יופיטר, ראש האלים, הפך עצמו לשור כדי לפתות את אירופה, בת המלך הפיניקי. לאחר שיופיטר הפך את עצמו לשור הוא התערב בעדרים של אביה. כאשר אירופה והמשרתות שלה ליקטו פרחים, היא ראתה את השור החלה ללטף אותו, וכשנוכחה שהוא צייתן, טיפסה על גבו. יופיטר ניצל את ההזדמנות, דהר אל הים ושחה איתה על גבו אל האי כרתים. שם התגלה בדמותו האמיתית, ועשה את אירופה למלכה הראשונה של כרתים. בהתאם, משמעותו של הפתגם, לפי הסיפור: לאלים, כמו יופיטר, מותר לעשות דברים שאסור לבני בקר לעשות. הפתגם הופיע בספר Aus dem Leben eines Taugenichts (אנ') מאת יוזף פון אייכנדורף. פתגם דומה הופיע במחזה מאת המחזאי הרומי פובליוס טרנטיוס אפר: aliis si licet, tibi non licet (מה שמותר לו, אסור לך). ישנם שהשתמשו בלשון "אסור לפר" או "אסור לפרה", במקום "אסור לשור". בנוסף, היו שהשתמשו בלשון "אין השור יכול להרשות לעצמו". עמנואל עצמון, מה שמותר ליופיטר אסור לשור, 2002 שולמית הראבן, עיר ימים רבים, עם עובד 1974, עמ' 133. ראו למשל:העמים העתיקים וישראל, המצפה, 15 באפריל 1908 מרומניה ועד טכסס, המצפה, 21 בנובמבר 1913 מהפך פשטא, אסור לתבוע בפה, דואר היום, 25 בנובמבר 1927 מנחם בגין, יופיטר הרוגז וחקירת הממשלה, חרות, 30 באוקטובר 1964 Quod licet Jovi, non licet bovi, דבר, 6 ביולי 1978 Aus dem Leben eines Taugenichts: Novelle by Freiherr von Joseph Eichendorff, באתר פרויקט גוטנברג פובליוס טרנטיוס אפר, Heauton Timorumenos, מערכה 5 חלק 1 (IV.v) יוסף ברודסקי, הגדרת השירה, דבר, 4 באפריל 1966 אריה זיו, המלה הנוראה: כיבושים, דבר, 12 באוגוסט 1970 דוד גלעדי, ההסכם הגרמני סובייטי, מעריב, 14 באוגוסט 1970